**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2017.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2017. február 15-án 18 óra 00 perckor megtartott nyilvános testületi üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Szakács Balázsné alpolgármester

 Gyenge András

 Szórád Zoltán

 Tima Zoltán Ferenc

 képviselők

**Távol van**:-

**Tanácskozási joggal jelen van:** Novák Edit aljegyző

**Érdeklődő:** -fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5fő jelen van. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**7/2017.(II.15.) önkormányzati határozat**

Nagyacsád Község Önkormányzatának képviselő-testülete 2017. február 15-i ülésének napirendjét az alábbiak szerint határozza meg:

1. Nemesgörzsönyi Közös Önkormányzati Hivatal 2017. évi költségvetésének tárgyalása.

 Előadó: polgármester

1. Nagyacsád Község Önkormányzat 2017. évi költségvetésének tárgyalása

 Előadó: polgármester

1. A helyi népszavazás kezdeményezéséhez szükséges választópolgárok számáról szóló ../2017.(..) önkormányzati rendelet tárgyalása

 Előadó: polgármester

1. 2017. évi közbeszerzési terv tárgyalása

 Előadó: polgármester

1. Vegyes ügyek

Előadó: polgármester

**Napirendek tárgyalása:**

**1)Nemesgörzsönyi Közös Önkormányzati Hivatal 2017. évi költségvetésének tárgyalása.**

**Előadó: polgármester**

Szalóky Nándor polgármester elmondja, hogy az előterjesztés részletesen tartalmazta a Közös Hivatal költségvetését. A minimálbér emelése után bérrendezés történt, bruttó 22.500.- Ft-tal emelkedett a dolgozók bére,az 5 minimálbéres dolgozó ennek a felét kapta.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**8/2017. (II. 15.) önkormányzati határozat**

1. Nagyacsád Község Önkormányzatának Képviselő-testülete a Nemesgörzsönyi Közös Önkormányzati Hivatal 2017. évi költségvetését az előterjesztés szerinti tartalommal elfogadja.
2. A 2017. évi költségvetési évben a Nemesgörzsönyi Közös Önkormányzati Hivatal
	1. bevételi főösszege: 92.418 ezer forint, melyből

aa) önkormányzati finanszírozás 88.200 ezer forint

* 1. kiadási főösszege: 92.418 ezer forint, melyből

ba) személyi juttatások: 53.182 ezer forint,

bb) munkaadókat terhelő járulékok: 11.650 ezer forint,

bc) dologi kiadások: 27.586 ezer forint,

bd) tartalékok 0 ezer forint.

* 1. engedélyezett létszám: 14,16 fő.
1. A Képviselő-testület a Nemesgörzsönyi Közös Önkormányzati Hivatalban a cafetéria-juttatás mértékét köztisztviselőnként egységesen évi 200.000 forint összegben határozza meg.
2. A képviselő-testület megbízza Nemesgörzsöny Község Polgármesterét, hogy a közös hivatal költségvetése Nemesgörzsöny Község Önkormányzatának 2017. évi költségvetésébe való beépítéséről gondoskodjon.
3. A Képviselő-testület megbízza a jegyzőt, hogy a költségvetés végrehajtásáról gondoskodjon.

 Felelős: polgármester

 Közreműködik: Ivanics Barbara jegyző, Novák Edit aljegyző a költségvetés végrehajtásában

 Határidő: 2017. február 15.

**2)Nagyacsád Község Önkormányzat 2017. évi költségvetésének tárgyalása**

**Előadó: polgármester**

Szalóky Nándor polgármester elmondja, hogy elég részletes anyagot kapott mindenki előerjesztésként. A beruházáson lévő 10 M Ft a tavalyi támogatás.

Szórád Zoltán megkérdezi, hogy a Jókai utca is kátyúzva lesz-e?

Szalóky Nándor polgármester elmondja, hogy minden utca kátyúzva lesz az Ifjúság u. kivételével. 1 millió Ft került tervezésre játszótéri eszközre. Közművelődésre erősítő és hangfal, mikrofon kerül beszerzésre.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**1/2017.( II.27.) önkormányzati rendelete**

## Nagyacsád község Önkormányzat Képviselő-testülete úgy döntött, hogy az önkormányzat 2017. évi költségvetéséről szóló, fenti számú rendeletét az előterjesztésben foglaltaknak megfelelően megalkotja.

**3)A helyi népszavazás kezdeményezéséhez szükséges választópolgárok számáról szóló ../2017.(..) önkormányzati rendelet tárgyalása**

**Előadó: polgármester**

Szalóky Nándor polgármester elmondja, hogy Az Nsztv. 92. § értelmében felhatalmazást kap a helyi önkormányzat képviselő-testülete, hogy rendeletben határozza meg a helyi népszavazás kezdeményezéséhez szükséges választópolgárok számát. Az Nsztv. 34. § (1) bekezdés c.) pontja ad iránymutatást arra nézve, hogy az önkormányzati rendeletben kell meghatározni a kezdeményezéshez szükséges számú választópolgárok számát, ami nem lehet kevesebb a választópolgárok 10 százalékánál, és nem lehet több a választópolgárok 25 százalékánál.

A választópolgárok száma 2014. évben 544 fő volt, ezért javasolom a 82 fővel történő rendeletalkotást, mely a választópolgárok 25 % a.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**2/2017.( II.27.) önkormányzati rendelete**

## Nagyacsád község Önkormányzat Képviselő-testülete úgy döntött, hogy az önkormányzat a helyi népszavazás kezdeményezéséhez szükséges választópolgárok számáról szóló, fenti számú rendeletét az előterjesztésben foglaltaknak megfelelően megalkotja.

**4)2017. évi közbeszerzési terv tárgyalása**

**Előadó: polgármester**

Szalóky Nándor polgármester elmondja, hogy az előterjesztést mindenki megkapta. Az önkormányzat nem tervez akkora beruházást, mely a közbeszerzési értékhatárt elérné, így nullás a terv.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**9/2017. (II.15.) önkormányzati határozat**

Nagyacsád Község Önkormányzatának Képviselő-testülete az önkormányzat általános közbeszerzési szabályzata alapján az önkormányzat 2017. évi közbeszerzési tervét az előterjesztésnek megfelelő tartalommal jóváhagyja.

Felhatalmazza a polgármestert a szükséges intézkedések megtételére.

**Határidő: Azonnal a tervnek a Közbeszerzési Hatóság által működtetett Közbeszerzési Adatbázisban történő közzétételére vonatkozóan a közbeszerzésekről szóló 2015. évi CXLIII. törvény 43. § (1) bekezdés a) pontja alapján.**

**Felelős: Novák Edit aljegyző**

**5)Vegyes ügyek**

**Előadó: polgármester**

Szalóky Nándor alpolgármester elmondja, hogy 1 millió Ft összeghatárig kéri a testület felhatalmazását a külterületi játszótéri eszköz megvásárlására.

Szakács Balázsné alpolgármester elmodja, hogy a kis házat ki kellene javítani.

Szalóky Nándor polgármester elmondja, hogy kér rá árajánlatot.

Tima Zoltán képviselő megkérdezi, hogy hol lenne elhelyezve.

Szalóky Nándor polgármester elmondja, hogy a jelenlegi játszótéren a többi mellé. A terv az, hogy egy mászóváras kombinált játék kerülne megvásárlásra. Drótkötél pálya is jó lett volna, de az 1 millió Ft felett van.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**10/2017. (II.15.) önkormányzati határozat**

Nagyacsád Község Önkormányzatának Képviselő-testülete úgy döntött, hogy 1 millió Ft összeghatárig kültéri játszótéri eszközt vásárol. Felhatalmazza a polgármestert az eszköz beszerzésére.

Felelős: polgármester

Határidő: azonnal

Szalóky Nándor polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2017. február 15-i nyilvános ülést 18 óra 00 perckor berekeszti.

 K.m.f.

**Szalóky Nándor Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**